cyanic-selkie/wikianc huggingface dataset:
Ռամիզ Միրիշլի
Կենսագրություն
Ռամիզ Միրիրլին ծնվել է 1934 թվականի ապրիլի 16-ին Նախիջևանի քաղաքում։ Նա ավարտել է միջնակարգ դպրոցը Նախիջևանում։ 1952-1954 թվականներին սովորել է Ասաֆ Զեյնալլու անվան երաժշտական դպրոցում ։ 1956-1962 թվականներին սովորել է Ուզեյիր Հաջիբեկովի անվան պետական կոնսերվատորիայում։ Ռամիզ Միրիշլին սկսել է իր աշխատանքային գործունեությունը 1954 թվականին Ադրբեջանի ռադիոյի և տեղեկատվության վարչությունում որպես երաժիշտ։ Ռամիզ Միրիշլին մինչև 1962 թ. աշխատել է տարբեր երաժշտական դպրոցներում որպես ուսուցիչ։ 1987-1995 թվականներին եղել է Ադրբեջանի պետական ֆիլհարմոնիայում երգի և պարի անսամբլի գեղարվեստական ղեկավարը ։ 1962-2005 թվականներին աշխատել է Ադրբեջանի պետական հեռուստատեսության և ռադիոհեռարձակման ընկերությունում որպես գլխավոր խմբագիրը։ Ռամիզ Միրիրլին ղեկավարել է Ադրբեջանի կոմպոզիտորների միության Նախիջևանի բաժինը 1978-1998 թվականներին։
Ռամիզ Միրիրլին մահացել է 2017 թվականի ապրիլի 17-ին։
Ծանոթագրություններ
Կատեգորիա:Ադրբեջանցի կոմպոզիտորներ Կատեգորիա:Բաքվի երաժշտական ակադեմիայի շրջանավարտներ Կատեգորիա:Ադրբեջանական ԽՍՀ ժողովրդական արտիստներ Կատեգորիա:Ադրբեջանական ԽՍՀ արվեստի վաստակավոր գործիչներ Կատեգորիա:Պատվո շքանշանի ասպետներ (Ռուսաստան)
Ժակ Ռու
Եղել է կոյղեվիերնեբի ակումբի անդամ։ 1792 թ. ընտրվել է Փարիզի կոմունայի անդամ։ Սպեկուլյանտների համար պահանջել է մահապատիժ, քննադատել «հարուստներին»։ Մասնակցել է 1793 թ. մայիսի 31-ից հունիսի 2-ի ապստամբությանը, որը հանգեցրեց Յակոբինյան դիկտատուրայի հաստատմանը։ 1793 թ. հունիսին սուր քննադատության է ենթարկել Յակոբինյան սահմնադրությունը, յակոբիններին մեղադրելով չքավորության շահերը չպաշտպանելու մեջ։
Վտարվել է կորդելիերների ակումբից՝ նախկին ընկեր Ժան Պոլ Մարատի սպանությունից հետո։ Հրատարակել է թերթ (այն դիտել է որպես նրա «Ժողովրդի ձայն» թերթի շարունակություն), որտեղ պրոպագանդել է «կատաղիների» գաղափարները։
Յակոբինյան կառավարության դեմ ելույթի համար երկու անգամ ձերբակալվել է, բանտում ինքնասպան է եղել։
Ռուի կերպարն առկա է «Assassin’s Creed Unity» (2020) համակարգչային խաղում, որտեղ խաղացողը նրան սպանելու առաջադրանք է ստանում։
Ծանոթագրություններ
Կատեգորիա:Ֆրանսիացի քաղաքական գործիչներ‎
Կյանքի ապացույց
Կյանքի ապացույց (Proof of Life), ռեժիսոր Թեյլոր Հեքֆորդի ֆիլմը՝ նկարահանված 2000 թվականին Ամերիկայում։ Գլխավոր դերակատարներն են Մեգ Ռայանը, Ռասսել Քրոուն և Դեյվիդ Մորսը։ Ֆիլմը նվիրված է դերասան Վիլ Հաֆնիի հիշատակին, ով մահացել էր ֆիլմի նկարահանումների ժամանակ ։
Կարծիքներ
The New York Times-ի քննադատ Ստիվեն Հոլդենը գրել է․ «Ֆիլմում պակասում է զգացմունքային կապը սիրային եռանկյունու կերպարների միջև։ Ֆիլմը պերճաշուք է, բայց անսիրտ և տափակ»։ Քննադատ Դեյվիդ Անսենը ֆիլմին տվել է խառը բնութագիր՝ ասելով. «Կյանքի ապացույցը թողնում է ցանկանալ լավագույնը» ։ Rotten Tomatoes-ը ֆիլմին տվել է 39% վարկանիշ 110 կարծիքի հիման վրա ։
Թողարկում
Կինոնկարը թողարկվել է 2000 թվականի դեկտեմբերի 8-ին ԱՄՆ-ում և ցուցադրվել է 2705 կինոթատրոններում ։ Առաջին շաբաթում ֆիլմը հավաքել է $10,207,869, իսկ ընդհանուր շահույթն ԱՄՆ-ում կազմել է $32,598,931։ Ամբողջ աշխարհում շահույթը կազմել է $30,162,074 :
Արտաքին հղումներ
Կատեգորիա:Ամերիկյան դրամա ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան թրիլեր ֆիլմեր Կատեգորիա:2000 ֆիլմեր Կատեգորիա:Իսպաներեն ֆիլմեր Կատեգորիա:Անգլերեն ֆիլմեր Կատեգորիա:Warner Bros. ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Pinewood Studios-ում նկարահանված ֆիլմեր Կատեգորիա:Ֆիլմերի երաժշտություն ըստ Դենի Էլֆմանի Կատեգորիա:Ամերիկյան մելոդրամա ֆիլմեր Կատեգորիա:Ամերիկյան արկածային ֆիլմեր
Ուղևորություն դեպի Ղարաբաղ
Ուղևորություն դեպի Ղարաբաղ (მოგზაურობა ყარაბახში), 1992 թվականին Ակա Մորչիլաձեի կողմից գրված վեպ է։ Կինոռեժիսոր Լևան Թութբերիձեն վեպի հիման վրա 2005 թվականին ֆիլմ է նկարահանել։ Մորչիլաձեի շատ հայտնի վեպը հրատարակվելուց հետո եղել է լավ վաճառվող գրքերից։ Գիրքն ազատություն ձեռք բերելու և այն ճանաչելու բարդ գործընթացի մասին է։
Բովանդակություն
Ջիոն՝ մի երիտասարդ վրացի, սիրահարվում է մի մարմնավաճառի և նրա հետ անցկացնում է իր կյանքի ամենաերջանիկ երկու ամիսները։ Երբ հայրը ստիպում է նրան խզել հարաբերությունները մարմնավաճառի հետ, նա խորապես ճնշված է զգում։ Նա ուղեկցում է մի ընկերոջ, որը ցանկանում էր թմրանյութ ձեռք բերել Ադրբեջանում։ Նրանք դուրս են գալիս երկրի սահմաններից և մթության մեջ մոլորվելով՝ ձերբակալվում Ադրբեջանական պարեկատանը։ Նրանք Ղարաբաղում էին՝ պատերազմի մեջտեղում։ Թբիլիսիից եկած երիտասարդները չգիտեին, թե ինչ է կատարվում։ Նրանք զրկվել էին գումարներից և մեքենայից և ձերբակալված էին։ Բանտում էր նաև մի հայ։ Իրադարձությունները զարգանում են կայծակնային արագությամբ։ Հայ ազատամարտիկները բանտից ազատում են իրենց ընկերոջը և նրա հետ՝ երիտասարդներին նույնպես։ Ջիոն հայտնվում է հայկական գյուղում, որտեղ նրա հետ վատ չէին վարվում, բայց անընդհատ հետևում էին։ Երբ ռուս լրագրողները գալիս են գյուղ, Ջիոն երկու ադրբեջանցի գերիների հետ փախչում է և ետ դառնում դեպի ադրբեջանական տարածք, որտեղ նա արժանանում է հերոսի կոչման։ Ընկերներով միասին էին, և մանուշակագույն Լադան նույնպես տեղում էր, միայն չկային փողերը։ Ընկերը նրան տալիս է դեղերի փաթեթը և ատրճանակ՝ որպես փոխհատուցում։ Նրանք վերադառնում են Թբիլիսի և բնակվում այնտեղ ։
Թարգմանություններ
Վեպը թարգմանվել է մի քանի լեզուներով՝ ներառյալ անգլերեն, ռուսերեն, ուկրաիներեն և իտալերեն լեզուները։
Critic's Choice Movie Awards
Critics' Choice Movie Awards (հապավում՝ CCMA թարգմանաբար՝ «Քննադատների ընտրության կինոմրցանակ» ), ամենամյա կինոմրցանակ, որով պարգևատրում են սկսած 1996 թվականից։ Մրցանակաբաշխությունն անց է կացվում հունվարին, այդ պատճառով այն համարվում է «պատրաստություն» Օսկար կինոմրցանակի մրցանակաբաշխությանը, որն անց է կացվում փետրվարին։ CCMA-ը համարվում է ԱՄՆ-ի ամենահայտնի կինոմրցանակներից մեկը.
Պատմություն
1995 թվականի դեկտեմբերին կինոքննադատներ Ջոի Բեռլինն ու Ռոդ Լուրյեն որոշեցին կազմակերպել հոլիվուդյան մրցանակաբաշխության նոր փառատոն ։ Ինչպես բացատրեց Բեռլինը՝ այդ գաղափարը նրանց մոտ ծագեց այն փաստից, որ կինոաշխարհում հսկայական աշխատանք են կատարում ռադիոյում և հեռուստաընկերություններում աշխատող լրագրողները, քանի որ նրանք ամեն շաբաթ մասնակցում են տարբեր մամլո կոնֆերանսների և լուրեր են հասցնում մեծ քանակով հանդիսատեսի և ունկնդիրների՝ հաճախ նույնիսկ չլինելով Ազգային կինոքննադատների որևէ կազմակերպության, ԱՄՆ-ի կամ HFPA ազգային կինոքննադատների խորհրդի անդամ։ Իր խոսքերով՝ նրանք հույս էին դրել հեռուստատեսության վրա և իրենց շոուն պատկերացնում էին որպես «Ոսկե գլոբուս» փառատոնի մրցակից։ Իսկ Լուրյեն հիշեցրեց Ֆրանսուա Տրյուֆոյի ֆրանսիական ֆիլմի մասին, որտեղ արտահայտել է «կինոարտադրության ուրախությունը և հոգու տխրությունը », ինչպես նաև հույսը՝ քվեարկության ժամանակ նման մոտեցման համար ։
Առաջին փառատոնի կազմակերպչական աշխատանքները տևեցին մոտ երեք շաբաթ։ Բեռլինը և Լուրյեն ուղղակի դիմեցին իրենց կոլեգաներին, որոնց հետ հաճախ էին շփվում։ Կոլեգանները աջակցեցին տվյալ նախաձեռնությանը և շուտով համախմբվեց 44 մասնակից։ Հաջորդ քայլը ստուդիաններին և մամլոգործակալներին դիմելն էր, որոնց աջակցությամբ առաջին իսկ տարում հաջողվեց կազմակերպել մրցանակների 17 կատեգորիաներ։ Տասնչորս հաղթողները անձամբ ներկայացան՝ վերցնելու իրենց մրցանակները։ Առաջին փառատոնը անց է կացվել 1996 թվականին Sofitel հյուրանոցում, որտեղ Փոլ Սորվինոն իր դստեր Միրեին մրցանակ հանձնեց «Մեծն Աֆրոդիտեն» ֆիլմի համար, դրան հաջորդեցին մի շարք մրցանակներ և նոմինացիաներ տարբեր կինոմրցանակների համար ։
Արտաքին հղումներ
Կատեգորիա:ԱՄՆ-ի կինոմրցանակներ Կատեգորիա:Կինոմրցանակներ
Լևոնի աստվածային գետնափոր
Լևոնի աստվածային գետնափոր, հայտնի է նաև որպես «Լևոնի քարանձավ», «Լևոնի աստվածային գետնափոր թանգարան» կամ «Տոսյայի փոս», հիմնադրվել է 1985 թվականին, հիմնադիրն է Լևոն Առաքելյանը։ Գետնափոր-թանգարանը գտնվում է Կոտայքի մարզի Առինջ գյուղում։ Գետնափորի խորությունը 21 մետր է, 7 սենյակներով, որոնք կապված են նեղ աստիճաններով ։ Լևոնի մահից հետո թանգարանի այցելուներին դիմավորում է Լևոնի կինը` տիկին Տոսյան։
Պատմություն
Լևոն Առաքելյանն ապրել է Կոտայքի մարզի Առինջ գյուղում։ 1985 թվականի գարնանը Լևոնի կինը՝ տիկին Տոսյան ամուսնուն խնդրել է կարտոֆիլի համար հոր փորել։ Լևոնին տեսիլք է երևացել։ Տեսիլքում մառախուղի միջից մի ձայն նրան ասել է շարունակել փորել ինչ էլ որ լինի։ Վարպետը շարունակել է աշխատել, արել բազմաթիվ փորագրություններ ճիշտ այնպես, ինչես եղել են տեսիլքներում ։ Նա նաև էլեկտրալարեր է անցկացրել և լամպեր տեղադրել։ Լևոնի սկզբունքն է եղել աշխատել միայն հատիչով և մուրճով։ Չնայած հողի կոշտությանն ու աշխատանքի բարդությանը, վարպետը դեմ է եղել ցանկացած էլեկտրական գործիքի, մերժել տեխնիկա տրամադրելու առաջարկները։ Լևոնը գետնափորը փորել է շուրջ 23 տարի, աշխատել գրեթե ամեն օր առանց հանգստի ։
Վարպետ Լևոնը մահացել է 2009 թվականին ։ Նրա մահից հետո գետնափոր-թանգարանը աշխատեցնում է տիկին Տոսյան։
Կառուցվածք
Գետնափորի խորությունը 21 մետր է, մակերեսը 300 քառակուսի մետր է, 6 սենյակներով, որոնք կապված են նեղ աստիճաններով։ Քարանձավի ջերմաստիճանը չի փոխվում` և ամռանը, և ձմռանը 10 աստիճան է։ Կան առանձնացված սենյակներ, փոսեր, պատերին արված յուրահատուկ փորագրություններ։ Պատերին կան վառվող մոմեր։ Լևոնը նպատակ է ունեցել փորել ևս 74 սենյակ՝ յուրաքանչյուրին տալով առանձնահատուկ դեկորացիա ։ Տան առաջին հարկը այսօր թանգարան է։ Այստեղ են պահվում վարպետ Լևոնի հագուստները, նրա մասին մամուլի հրապարակումները, մատյանները, որոնցում այցելուները գրել են իրենց տպավորությունները։ Տան բակում ցուցադրված են ծաղկամաններ, որոնք վարպետ Լևոնը պատրաստել է իր փորած քարերի մնացորդներից։ Բակի պատին նրա ստեղծագործած երկու նկարներն են. մեկում ինքն է՝ հատիչն ու մուրճը ձեռքին, մյուսում կինը՝ կարտոֆիլը ձեռքին ։
Ծանոթագրություններ
Կատեգորիա:Տեսարժան վայրեր Կատեգորիա:Քարանձավներ այբբենական կարգով Կատեգորիա:Թանգարաններ այբբենական կարգով
Վյաչեսլավ Գլեբ
Վյաչեսլավ Պավլովիչ Գլեբ (Вячаслаў Паўлавіч Глеб, ), բելառուս ֆուտբոլիստ, «Կրումկաչի» ակումբի հարձակվող։ Ալեքսանդր Գլեբի կրտսեր եղբայրն է։
Կենսագրություն
2011 թվականի ամռանը խզել է պայմանագիրը Մինսկի «Դինամո» ակումբի հետ և տեղափոխվել Գերմանական «Ֆրանկֆուրդ» ակումբ՝ պայմանագիր կնքելով մինչև մրցաշրջանի ավարտը ։ 2011 թվականի դեկտեմբերին «Ֆրանկֆուրտ» ակումբը հայտարարել է, որ դադարեցնում է պայմանագիրը Վյաչեսլավի հետ ։
2012 թվականի փետրվարի 16-ին պայմանագիր է կնքել «Գոմել» ակումբի հետ։
Ձեռքբերումներ
Համբուրգ ՄՏԶ-ՌԻՊՈ Գոմել
Կալամատա
Կալամատա (Καλαμάτα), քաղաք Հունաստանում, գտնվում է Պելոպոնեսի հարավ արևմուտքում։ Ունի 69849 բնակչություն։ Աթենքից գտնվում է 225 կմ հեռավորության վրա։ Քաղաքում գերիշխում է միջերկրածովյան կլիման՝ տաք և մեղմ ձմեռներով։
Պատմություն
Կալամատայի պատմությունը կորել է դարերի խորքում։ Քաղաքի անունը հնում եղել է Բյուզանդական վանք՝ Παναγία την Καλομάτα, սակայն մի նամակի մեջ սխալմամբ օմիկրոն տառի փոխարեն գրել են ալֆա և ստացվել է ժամանակակից քաղաքի անունը։ Կալամատան կարևոր քաղաք էր Հին Հունաստանում։ Երբ սկսվում է ամրոցի շինարարությունը, սկսվում է նաև քաղաքի տնտեսական բարգավաճումը։
1459 թվականին քաղաքը գտնվում էր Վենետիկի իշխանության տակ։ 1715 թվականին հանձնվել է թուրքերին։ 1821 թվականին քաղաքը գրավեց հունական աշխարհազորը։ 1821 թվականի մարտի 23-ը կարևոր ամսաթիվ է քաղաքի պատմության մեջ։ Այդ օրը քաղաքը ազատագրեց հույն զավթիչներից Կոլոկոտրոնիսը (Κολοκοτρώνης), Մաբրոմիխալիսը (Μαυρομιχάλης),Պապաֆլեսասը (Παπαφλέσσας) և Նիկիտարասը (Νικηταράς) Քաղաք են մտել իբրր ազատարարներ։
19-րդ դարի վերջում քաղաքը տնտեսապես բարգավաճում է, սակայն 1920-ական թվականներին սկսում է անկում ապրել շարունակվելով մինչ օրս։ 1986 թվականին քաղաքում երկու հզոր երկրաշարժ է եղել, որը խլել է բազմաթիվ մարդկային կյանքեր։ Այնուամենայնիվ քաղաքը կրկին կառուցվել է։
Կալամագա, հունական քաղաք է Մեսինիայում, Նեդան գետի վրա։ Ունի 7609 բնակչություն։ 13-րդ դարում հզոր ամրոցը ձեռքից ձեռք է անցել։ 1821 թվականին ապստամբությունից ազատագրված առաջին քաղաքներից մեկը 1825 թվականին ավերվել է թուրքերի կողմից, բայց նորից վերականգնվել է ։
Քաղաքն այսօր
Կալամատան մեծությամբ երկրորդ քաղաքն է։ Վարչական, տնտեսական և արևտրային կարևոր կենտրոն է, այն Պելոպոնես տարածաշրջանի մայրաքաղաքն է, ուր բացվել են մի քանի համալսարաններ, կան նաև սպորտային կառույցներ, ժամանակակից հիվանդանոց։
Տեսարժան վայրեր
Կալամատան մի քաղաք է, որտեղ կարելի է գտնել հետաքրքիր և կարևոր տեսարժան վայրեր՝ Սուրբ առաքելական եկեղեցին, որը քաղաքի խորհրդանիշն է, բյուզանդական եկեղեցու 10-րդ դարի փոքր Ամրոցը։ Կա նաև երկաթուղային այգի, այնտեղ է գտնվում երկաթուղային թանգարանը, որը Հունաստանում ամենամեծն է։ Բենակի թանգարանի հավաքածուն ներառում է հունական արվեստի գործեր՝ նախապատմական ժամանակներից մինչև նոր ժամանակներ։ Կալամատայի զինվորական թանգարանում ներկայացված են հույների տարբեր ժամանակաշրջանի զենքերի և ռազմական տեխնիկաների բազմաթիվ նմուշներ։ Ժողովրդական գրադարանը աշխատում է 1962 թվականից և պարունակում է ավելի քան 80000 գրքի օրինակ, 50000-ից ավելի թերթի օրինակ։
Տնտեսություն
Կալամատան հանդիսանում է Պելոպոնեսի կարևոր ֆինանսական կենտրոնը։ Տարածաշրջանում աճեցնում են թուզ և բանջարեղեն, արտադրում են չամիչ։
Տրանսպորտ
Կալամատան կապված է Տրիպոլի և Աթեքի հետ։ Զգալիորեն բարելավվել է ճանապարհների որակը։ Արևմուտքից կապված է Պիրգոսի և Պատրասի հետ։ Կալամատայում կա օդակայան։
Մշակույթ
Քաղաքում կա կոնսերվատորիա, պարի դպրոց։ Կան շատ արվեստագետներ, որոնք հայտնի են ոչ միայն Կալամատայում, այլ նաև ամբողջ Հունաստանում։ Մշակութային ոլորտում ակտիվորեն զարգանում է արտասահմանյան երկրների հետ համագործակցությունը։ Քաղաքում անցկացվում է պարի միջազգային փառատոն։
Սպորտ
Քաղաքում կա ֆուտբոլային ակումբ Կալամատա անունով, ինչպես նաև Ազգային մարզադաշտ։ Գործում է «Τέντα» վարժարան։
Ծանոթագրություններ
Կատեգորիա:Հունաստանի քաղաքներ Կատեգորիա:Հունաստանի Միջերկրական ծովի նավահանգստային քաղաքներ
Ռոքվելի մեթոդ
Ռոքվելի Մեթոդ [20 դարի ամերիկացի մետալուրգ Ս․ Պ․ Ռոքվելի անունով], նյութերի կարծրությունը որոշելու եղանակ, կատարվում է փորձարկվող մակերևույթի վրա գագաթի 120° անկյուն ունեցող ալմաստե ինդենտորով կամ 1/16" կամ 1,588 մմ տրամագծով պողպատե մխված գնդիկով ներճնշելով։ Ըստ Ռոքվելի՝ կարծրությունը չափվում է պայմանական միավորներով։ Որպես կարծրության միավոր ընդունված է այն մեծությունը, որը համապատասխանում է ծայրապանակի 0,002 t/t/֊ով առանցքային տեղաշարժին։ Ըստ Ռոքվեի մեթոդի փորձարկումը կատարում են սեղանի վրա տեղադրված հատուկ սարքերով, որոնք ունեն փորձարկումից անմիջապես հետո կարծրության թիվը ցույց տվող ինդիկատոր։
Կատեգորիա:Նյութագիտություն Կատեգորիա:Փորձարարական ֆիզիկայի մեթոդներ
Կոմիտասի պողոտա (Երևան)
Կոմիտասի պողոտա, պողոտա Երևանի Արաբկիր վարչական շրջանում։ Անվանվել է ի պատիվ հայ երգահան, երաժշտագետ, վարդապետ Կոմիտասի։
Տվյալներ
Կոմիտասի պողոտան բացվել է 1938 թվականին։ Ունի 3 կիլոմետր երկարություն։ Սկսվում է Երևանի մաթեմատիկական մեքենաների գիտահետազոտական ինստիտուտին կից՝ Հակոբ Հակոբյան փողոցում և ձգվում մինչև «Լամբադա» ուղեանցի և Ազատության պողոտայի հատման տրանսպորտային հանգույցը։
Պողոտայում կան բազմաթիվ բնակելի շինություններ, խանութներ, դպրոցներ, ռեստորաններ, և այլն ։
Ծանոթագրություններ
Կատեգորիա:Երևանի փողոցներ
Կրկնակի պատկերներ
Կրկնակի պատկերներ կամ հետադարձ մարմիններ՝ սրանք տեսողական պատրանքներ են, որոնք պարունակում են գրաֆիկական նմանություն և տեսողական համակարգի երկու և ավելի տարբեր ձևեր։ Գոյություն ունեն հայտնի պատկերներ, որոնք դիտելիս առաջանում է բազմակողմանի ընկալման երևույթը։ Բազմակողմանի ընկալման երևույթը մի պատկերի վերարտադրումն է երկու տարբեր իմաստներով։ Դրանց տիպիկ օրինակ է հանդիսանում բադանապաստակի և Ռուբինայի սկահակի օրինակները։ Կրկնակի պատկերները կարևոր դեր են խաղում հոգեբանության մեջ, դրանք օգնում են հոգեբանական փորձարկումների ժամանակ։ Գոյություն ունի վարկած, ըստ որի կա հնարավորություն մտքում ներկայացնել կրկնակի պատկերներ, բայց հետազոտողների մեծամասնությունը կողմ չէ այս մտքին, համարելով, որ մտքում կրկնակի պատկերները չեն կարող ճշգրիտ ընկալվել։ Բադանապաստակի պատկերը համարվում է այն հին պատկերներից, որոնք դասվում են պատկերների այս տիպին։ Այն հրապարակվել է գերմանական հումորային «Fliegende Blätter » ամսագրում 1892 թվականի հոկտեմբերի 23-ին (էջ 147)։
Կրկնակի պատկերների ճանաչում ու առանձնացում
Ճանաչման միջին մակարդակը պատկերի մշակման փուլն է, որը համատեղում է դեպքի հիմնական տարրերը առանձին, ճանաչելի օբյեկտների հետ միասին։ Այս փուլը նախորդում է ճանաչման բարձր մակարդակին (դեպքի ընկալմանը) ու հետևում է նախնական մշակմանը (պատկերի տարրերի առանձնացմանը)։ Պատկերների ճանաչման ժամանակ ճանաչման միջին մակարդակն օգտագործվում է տարրերի դասակարգման համար, որոնք մենք տեսնում ենք։ Ճանաչման բարձր մակարդակն օգտագործվում է այն ժամանակ, երբ պետք է դասկարգված տարրերը տարբերակել որպես խմբի անդամներ։ Օրինակ՝ միջին մակարդակի փուլում մենք ճանաչում ենք դեմքը, իսկ արդեն բարձր մակարդակում մենք սկսում ենք պարզել, որ այդ դեմքը մեզ ծանոթ մարդու դեմք է։ Միջին և բարձր մակարդակի փուլերի ճանաչումը համարվում է առանցքային, իրական աշխարհը հասկանալու գործում, որը հագեցած է բազմակողմանի ընկալմամբ։
Պատկերի ընկալումը ճանաչման միջին մակարդակում
Երբ մենք տեսնում ենք պատկերն, առաջինը, որ մենք անում ենք, դա տեսարանների բոլոր հատվածների ամբողջացնումն է տարբեր խմբերում։ Որպեսզի անել դա, անհրաժեշտ է օգտվել սահմանների ճանաչման հիմնական մեթոդներից։ Սահմանները կարող են պարունակել ընկալման ակնհայտ տարրեր, ինչպիսին օրինակ տան եզրերն են, և կարող են պարունակել այլ տարրեր, որոնք ուղեղը պետք է ավելի երկար մշակի։ Սահմաններ փնտրելիս, ուղեղի տեսողական համակարգը գտնում և ճանաչում է պատկերի հակադիր կետերը։ Այնուամենայնիվ ուղեղը ներկայացնում է պատկերն ավելի մանրամասնորեն ճանաչման համար։ Օրինակ, պատկերացնենք պատկեր, որտեղ տեղի է ունենում օբյեկտի լուսավորվածության փոփոխություն, իսկ ֆոնը հակադարձ ուղղությամբ (օրինակ՝ վերևից ներքև ֆոնը փոփոխվում է դառնալով՝ սպիտակից սև)։ Հակադիր գրադիենտների լուսավորվածությունը վերջին հաշվով կհանգի այն կետին, որտեղ օբյեկտի և ֆոնի լուսավորվածությունը կլինեն նույնը։ Այս կետում պատկերի սահմանների տեսանելություն չկա։ Որպեսզի այն հաշվառվի, տեսողական համակարգը պատկերն ամբողջացնում է, որը թույլ է տալիս տեսնել պատկերն ամբողջությամբ, այլ ոչ թե միայն պատկերի եզրերը։ Չնայած այն հանգամանքի, որ բացակայում է պատկերի ամբողջական հատվածը, ուղեղը հնարավորություն ունի ավելացնելու այդ բաց թողնված հատվածները, հիմնվելով ֆիզիկական աշխարհի և իրական լուսավորվածության վրա։
Կրկնակի պատկերներներում պատրանքը հաճախ առաջանում է պատրանքային ուրվագծից։ Պատրանքային ուրվագիծը ընկալման ուրվագիծն է, ֆիզիկական գրադիենտում առանց իր մասնակցության։ Օրինակում, որտեղ լուսավորված մարմինը փակում է սև օբյեկտին սպիտակ ֆոնում, սպիտակ մարմինը թվում է ավելի պայծառ քան ֆոնը և այդ մարմնի եզրերից ստեղծված պատրանքային ուրվագիծը։ Այս պատրանքային ուրվագծերը մշակվում են ուղեղի կողմից անալոգային իրականության ուրվագծում։ Տեսողական համակարգը այս ճանապարհով հասնում է եզրակացությունների, ստանալով տեղեկատվությունը նույն ճանապարհով, ինչպես նա անում է դա, լուսավորման աստիճանի հիման վրա։
Լավ շարունակություն
Լավ շարունակության սկզբունքն այն է, որ այն տեսողական համակարգին թույլ է տալիս ճանաչել հիմքի շարունակական եզրերը։ Սա նշանակում է, որ այն պահին, երբ բացահայտվում է ուղին, կա միտում, շարունակել ճանաչումը հենց այդ ուղղությամբ։ Սա տեսողական համակարգին թույլ է տալիս ճանաչել բարդ պատկերների եզրերը՝ որոշելով, թե որ կետում են դրանք հատվում։ Օրինակ՝ «X» տառում իրար հատող երկու ուղիղ գծերն ընկալվում են որպես երկկողմանի երկու ուղիղ գծեր, իսկ «V» տառում գծերն ընկալվում են որպես գծի ուղղության փոփոխություն։
Նմանություն
Նմանության կանոնը հաստատում է, որ պատկերները, որոնք նման են միմյանց կարելի է դասակարգել միասին ինչպես օբյեկտները, որոնք պատկանում են նույն դասի, կամ ինչպես մեկ օբյեկտի մի քանի հատվածներ։ Այս պատճառով, պատկերներն ու օբյեկտներն ինչքան շատ նման լինեն միմյանց, այնքան մեծ է հավանականությունը, որ դրանք կդասակարգվեն միասին միևնույն խմբում։ Օրինակ՝ շրջանակների հավաքածուների մեջ երկու խորհանարդները կդասակարգվեն միասին։ Դրանք միևնույն ժամանակ կարող են տարբերվել գույներով, չափսերով կամ այլ հատկություններով, բայց վերջին հաշվով կխմբավորվեն։
Հեռավորություն, ընդհանուր տարածքներ և կապվածություն
Օբյեկտների խմբավորումն ըստ հեռավորության հիմքն այն է, որ կարելի է ենթադրել օբյեկտների նմանությունը դրանց դասավորվածությունից։ Ինչքան մոտ են դասավորված օբյեկտներն, այնքան մեծ է հավանականությունը, որ դրանք պատկանում են մեկ խմբի։
Օբյեկտները, որոնք պատկերում զբաղեցնում են ընդհանուր տարածք, ամենայն հավանականությամբ պատկանում են մեկ խմբի։ Այս ընդհանուր տարածքը կարող է լինել մեծ տարածություն, իսկ տարբեր օբյեկտներ կարող են նրանում զբաղեցնել տարբեր հատվածներ։ Օբյեկտները կարող են լինել մոտ, բայց տարբեր հատկություններից ելնելով, ինչպիսին օրինակ գույնն է՝ կարող են ընկալվել, որպես այլ խմբի պատկանող օբյեկտներ։
Արտաքին հղումներ
Կատեգորիա:Ընկալում Կատեգորիա:Տեսողական պատրանքներ
Սադըկ Քոչաշ
Սադըկ Քոչաշ (Sadık Koçaş, ), թուրք զինվորական և քաղաքական գործիչ։ 1967 թվականին հրապարակել է «Հայերը պատմության մեջ և թուրք-հայկական հարաբերությունները սելջուկյանների ժամանակներից» գիրքը, որտեղ գունազարդում է հայ-թուրքական հարաբերությունները և պնդում, որ մինչև Օսմանյան Կայսրության ներքին գործերին եվրոպական պետությունների միջամտելը (XIX դարի 70-ական թվականներ) Թուրքիայում գոյություն չի ունեցել հայկական խնդիր։
Ծանոթագրություններ
Կատեգորիա:Թուրքիայի քաղաքական գործիչներ Կատեգորիա:Զինջիրլիքույու գերեզմանատանը թաղվածներ Կատեգորիա:Թուրքիայի Ժողովրդահանրապետական կուսակցության քաղաքական գործիչներ Կատեգորիա:Թուրքիայի պետնախարարներ
Վիսի ուխտավայր եկեղեցի
Վիսի, ռոկոկո ոճի ուխտավայր եկեղեցի, որը կառուցվել է է 1740 թվականին եղբայրներ` Johann Baptist Zimmermann և Dominikus Zimmermann կողմից։ Այն տեղակայված է Ալպյան լեռների ստորոտում՝ Շտայնգադեն մունիցիպալիտետի Վայլհայմ Շոնգաու շրջանում (Բավարիա, Գերմանիա)։
Շինարարությունը սկսվել է 1754 և 1755 թվականների ընթացքում, ինտերիերը զարդարված էր որմնանկարներով։ «Ամեն ինչ արվեց եկեղեցին տեսանելի դարձնելու համար։ Քանդակագործությունն ու որմնանկարչությունը միախառնված են, ընդգծելու համար աստվածային էությունը տեսանելի պատկերի մեջ» ։
Կա հայտնի մի համոզմունք, որ Բավարիայի կառավարությունը փորձում էր ռոկոկո գլուխգործոցը վաճառել կամ ոչնչացնել։ Այդպիսով հասանելի աղբյուրներից հայտնի է, որ պատասխանատու պետական հանձնաժողովը հստակ քարոզում էր բնակության համար ։
Վիսի ուխտավայր եկեղեցին 1983 թվականին ընդգրկվել է Միավորված ազգերի Կրթության, գիտության և մշակույթի կազմակերպության Համաշխարհային ժառանգությունում և նրա ընդլայնված վերանորոգումը սկսվել է 1985-1991 թվականների ընթացքում։
Արտաքին հղումներ
Կատեգորիա:Գերմանիայի եկեղեցիներ Կատեգորիա:Համաշխարհային ժառանգություն Գերմանիայում
Ջենիֆեր Ֆինիգան
Ջենիֆեր Ֆինիգան  (Jennifer Finnigan ), կանադացի դերասանուհի։
Վաղ տարիներ
Ջենիֆեր Ֆինիգանը ծնվել և մեծացել է Մոնրեալում՝ կանադացի ռադիոհաղորդավարի ընտանիքում ։ 1996 թվականին ավարտել է կաթոլիկ դպրոցը և շուտով սկսել է իր կարիերան կանադական հեռուստատուսությունում ։
Կարիերա
2000 թվականին Ջենիֆեր Ֆինիգանը տեղափոխվել է ԱՄՆ, որպեսզի խաղա Բրիջիթ Ֆորեսթերի դերը «Համարձակներ և գեղեցիկներ» ցերեկային սերիալում։ Նույն թվականի դեկտեմբերին նա «Լորի Շոուի հետապնդումը» հեռուստաֆիլմում, որը դեռահաս աղջկա իրական սպանության մասին էր, խաղացել է գլխավոր դեր ։ 2004 թվականին Ֆինիգանը նկարահանվել է «Համարձակներ և գեղեցիկներ» ցերեկային սերիալում, որի համար 3 անգամ ստացել է «Էմմի» ցերեկային մրցանակ և մի քանի այլ մրցանակներ ։ Նա իր կարիերան սկսել է կառուցել պրայմ թայմում և առաջին հերթին «Ջորդանի հետաքննությունը» հեռուստասերիալում խաղացել է ախտաբան Դևան Մագուայերի դերը։ 2005 թվականին նա «Կատարելություն» սիթքոմում, որը առաջին եթերաշրջանից հետո փակվել է, խաղացել է գլխավոր դեր ։
2005 թվականի աշնան սկզբից Ջենիֆեր Ֆինիգանը գլխավոր դեր է կատարել «Տան մոտ» հեռուստասերիալում։ Առաջին եթերաշրջանում սերիալը չափավոր հաջողություն է ունեցել, սակայն 2007 թվականին երկրորդ եթերաշրջանից հետո այն փակվել է։ 2009 թվականին նա նկարահանվել է պրոդյուսեր Շոնդա Ռայմսի «Տուփի ներսում» սերիալի պիլոտում, որն այդպես էլ կանաչ լույս չի ստացել հետագա արտադրության համար։ Նույն ժամանակաշրջանում նա նկարահանվել է մի քանի հեռուստաֆիլմերում՝ հիմնականում Lifetime ալիքի համար։ 2010-2011 թվականների եթերաշրջանում Ֆինիգանը խաղացել է ABC «Ես քեզ հետ լավ եմ» սիթքոմի, որը առաջին եթերաշրջանից հետո փակվել է, գլխավոր դերերից մեկը։ 2012 թվականին նա ստացել է «Երկուշաբթի առավոտյան» հեռուստաերիալի գլխավոր դերերից մեկը, որը նույնպես առաջին եթերաշրջանից հետո փակվել է ։ 2013 թվականին Ֆինիգանը Կիրսթի Էլլիի հետ միասին գլխավոր դեր է խաղացել Lifetime հեռուստաալիքի «Մանուկների առևտուր» ֆիլմում, որից հետո գլխավոր դեր է ստացել է FX-ի «Բռնապետ» դրամայում ։
Անձնական կյանք
2007 թվականից Ջենիֆերն ամուսնացած է դերասան Ջոնաթան Սիլվերմանի հետ, որի հետ նա հանդիպել էր իրենց հարսանիքից 3 տարի առաջ։ Ամուսինները ունեն դուստր, որի անունը Էլլա Ջեք Սիլվերմանն է ։
Կարլ ֆոն Բլաաս
Կարլ ֆոն Բլաաս (Karl von Blaas, ), ավստրիացի նկարիչ, մանկավարժ։ Ստեղծագործել է ուշ բիդերմայերի պատմական ժանրով։ Եղել է Վիեննայի (1851 թ.) և Վենետիկի գեղարվեստի ակադեմիաների (1855 թ.) պրոֆեսոր։
Կենսագրություն
Կարլ ֆոն Բլաասը ծնվել է ոչ հարուստ ընտանիքում։ Նկարչության ոլորտում նկատելով Կարլի ընդունակությունները` նրա ազգականները, առաջին հերթին քեռին` բարոն Ֆրանց Կսավիեր Պուտշեր ֆոն Եշենբուրգը (1768-1841 թթ.), ով հետագայում դարձավ նկարչի հովանավորը, կարողանում են ուսման նպատակով նրան 1832 թվականին ուղարկել Ինսբրուք, ապա Իտալիա, որտեղ նա ավարտում է Վենետիկի գեղարվեստի ակադեմիան (L'Accademia di Belle Arti di Venezia): Եղել է Լյուդովիկո Լիպարինիի աշակերտը։
Արդեն քսանամյա հասակում, Վենետիկի ցուցահանդեսներում ստացած մի քանի մրցանակների շնորհիվ, մեծ ճանաչում է ձեռք բերել` որպես տաղանդավոր դիմանկարիչ և պատմական գեղանկարչության վարպետ ։
1851 թվականին Կարլ Բլաասն ընդունում է Վիեննայի գեղարվեստի ակադեմիայում պրոֆեսորի պաշտոն ստանալու առաջարկը։ Այս շրջանում նա ֆրեսկոներ է ստեղծում մայրաքաղաքի Altlerchenfelder Pfarrkirche եկեղեցու և Վիեննայի ռազմապատմական թանգարանի համար։
1855 թվականին նկարչի «Կարլ Մեծն այցելում է տղաների դպրոց» նկարն արժանանում է Փարիզի Համաշխարհային ցուցահանդեսի մրցանակին։ Նույն թվականին նկարչի ընտանիքը տեղափոխվում է Վենետիկ, որտեղ Կարլ ֆոն Բլաասը դառնում է Վենետիկի գեղարվեստի ակադեմիայի պրոֆեսոր։
Կարլ Բլաասն ավստրիական նկարչական նշանավոր ընտանիքի ներկայացուցիչներից` Էժեն դե Բլաաս և Յուլիուս դե Բլաաս, ավագն էր։
Ստեղծագործություն
Կարլ Բլաասը պատմական ուղղության գեղանկարիչ է, ստեղծել է նաև կտավներ դիցաբանական, կրոնական թեմաներով, ինչպես նաև դիմանկարներ։ Ավստրո-հունգարական ազնվականության, կայսերական Հաբսբուրգների ընտանիքի և իտալացի պատվիրատուների շրջանակներում մեծ հաջողություն են ունեցել նկարչի` պատմական թեմաներով աշխատանքները։
Կարլ ֆոն Բլաասի գլխավոր գործը Ավստրիայի պատմության կարևորագույն դրվագները ներկայացնող ֆրեսկոն է Վիեննայի ռազմապատմական թանգարանի Փառքի սրահում։
Վիեննայի գեղարվեստի ակադեմիայում նրա աշակերտներից է եղել Լեոպոլդ Կարլ Մյուլերը։
Բլասի որդիները` Էժեն դե Բլաասը (1843-1931 թթ.) և Յուլիուս ֆոն Բլաասը (1845-1922 թթ.) նույնպես եղել են պատմական ուղղության նկարիչներ։
1895 թվականին Վիեննայի 19-րդ շրջանի` Դյոբլինգի փողոցներից մեկն անավանակոչվել է նկարչի պատվին` Բլաասշտրասե (Blaasstraße):
Գրականություն
Կատեգորիա:Ավստրիացի նկարիչներ Կատեգորիա:Ավստրիացի մանկավարժներ Կատեգորիա:Վիեննայի գեղարվեստի ակադեմիայի շրջանավարտներ Կատեգորիա:Ավստրիացի արվեստագետներ
Ով որ քաջ է
«Ով որ քաջ է», աշուղական երգ նվիրված Աղբյուր Սերոբին։ Երգը հորինել է աշուղ Ֆահրատը 19-րդ դարի 70-ական թվականների վերջերին։ 1880 թվականին առաջին անգամ հայ պարբերական մամուլում տպագրվել է երգի գրական տեքստը։
Երգի պատմական հիմքը սուլթան Համիդ II-ի Արևմտյան Հայաստանը թուրքացնելու նպատակով հայ գյուղացիների վտարումն էր իրենց բնակավայրերից, որտեղ հաստատվում էին Բալկաններից ու Կովկասից գաղթած իսլամ գաղթականները։ Երգի վերջին քառյակը ավելացված է հետագայում։
Երգի տեքստը
Ով որ քաջ է ինչ կսպասե, Արդեն ժամանակն է, թող գա, Մահ պատերազմի օրհաս է, Ազատություն սիրող թող գա։ Այս հինգ դար է մեզ կսպանեն, Բռնի՝ կրոնքից մեզ կհանեն, Մեր կին, աղջիկներ կտանեն, Պատիվ ունեցողը թող գա։ Կռվենք, պարպենք և վերջանանք, Կամ զենքերով կյանք ստանանք․ Բավական է գերի մնանք, Ազնիվ մտածողը թող գա։ Մերթ ի Սասուն, մերթ ի Սիփան Կռիվ անենք միշտ անխափան, Կռվելով փրկենք Հայաստան, Սերոբ փաշին սիրող թող գա։
Արտաքին հղումներ
Կատեգորիա:Հայկական աշուղական երգեր
Սուրբ Թերեզա Ավիլացու տաճար
Սուրբ Թերեզա Ավիլացու տաճար (սերբ․ և Katedrala Svete Terezije Avilske, A szabadkai Szent Teréz székesegyház), Հռոմի կաթոլիկ եկեղեցու տաճար և փոքր բազիլիկ, գտնվում է Սերբիայի Սուբոտիկա քաղաքում։ Սուբոտիկայի հոգևորականների նստավայրն է։ Կոչվել է Թերեզա Ավիլացու անվամբ։
Պատմություն
Տաճարը կառուցվել է 1773-1779 թվականներին բարոկկո ոճով ։ Ժամանակին Սուբոտիկան Հաբսբուրգյան կայսրության մի մասն էր։ Տաճարը նախագծվել է Ֆրանս Քաուֆմեն ճարտարապետի կողմից։ Խորանը նախագծված է մի քանի նկարիչների կողմից, որոնցից է Ժոզեֆ Սքոֆթը, Սուրբ ընտանիքի նկարն ստեղծվել է Կասպեր Սքլեյբնի, իսկ Իրական խաչը՝ Էմանուել Ուոլչի կողմից ։
Շինության բարձրությունը 61 մետր է (200 ոտնաչափ), իսկ լայնությունը՝ 26 մետր (85 ոտնաչափ)։ Նավն ունի 18 մետր բարձրություն (59 ոտնաչափ), մինչ զանգերի աշտարակը 64 մետր է (210 ոտնաչափ)։ Շենքի տանիքում՝ զանգերի երկու աշտարակների միջև գտնվում է Սուրբ Մարիամի արձանը։ Ամբիոնը կառուցվել է 1808 թվականին։ Երգեհոնը տեղադրվել է 1897 թվականին և վերանորոգվել 1997 թվականին ։ 2015թ․ կատարվել են վերնորոգչական աշխատանքներ ։
Արտաքին հղումներ
Կատեգորիա:Սերբիայի կաթոլիկ եկեղեցիներ
Տոգայկա
Տոգայկա (Тогайка), գետ Ռուսաստանում, հոսում է Վորոնեժի մարզում։
Աշխարհագրություն
Գետաբերանը տեղակայված է Սավալա գետի ձախ ափում։ Գետի երկարությունը 15 կմ է, ավազանի տարածքը 73,1 կմ2 է։ Տոգայկաի ակունքը գտնվում է 5 կմ արևմուտք Կիրսանովկա գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Սավալա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ցվետնոյ (այլ կիրառումներ)
Ցվետնոյ, կարող է վերաբերել՝
Ցրտահարություն (այլ կիրառումներ)
Ցրտահարություն, կարող է վերաբերել՝
Ցմուր (այլ կիրառումներ)
Ցմուր, կարող է վերաբերել՝
Բնորդուհին (Արվեստանոցում)
Բնորդուհին (Արվեստանոցում), ՀԽՍՀ ժողովրդական նկարիչ Էդուարդ Իսաբեկյանի աշխատանքը՝ Էդուարդ Իսաբեկյան ցուցասրահում։
Պատմություն
Նկարչի աշխատասենյակի ինտերիերն է, սեղանին հենված բնորդուհու կիսամերկ պատկերով։ Արվեստանոցի կիսամթում երևում են պատի գեղանկարները, որոնցից ամենախոշորը հետաքրքիր կոմպոզիցիոն-գունային լրացում է։ Ընթերցվում են կերպարային ձևերի դինամիկան, հեծյալի ու կիսամերկ կանացի ֆիգուրի իմաստա-բովանդակային կապը, որ գեղանկարչական հախուռն պլաստիկայով հիշեցնում է «Առևանգումների» շարքը։ Գունային գամման երանգավորումների խլացված հնչեղությամբ, շրջանակի, համատարած «կետաբծային» մշակումով, պատի, առարկայական թվարկման հետ միասնական ամբողջություն է կազմում, ընդգծում ստեղծագործական մթնոլորտը, առարկաների տրամաբանված, խնամքով դասավորվածությունը (սեղանի, աթոռակի և այլն)։ Զարմանալի խաղաղություն է տիրում շուրջը։ Ստվերների ընդհանուր աղոտության շնորհիվ նկարիչը կարծես ցուցադրում է գեղանկարչական պատկերային հնարավորությունը, գունա-երանգային հարուստ շերտերի թեթևությամբ մասնակիորեն հաղորդակից դարձնում դիտողին արվեստագետի ստեղծագործման սրբազան վայրին, կեցության և աշխատանքային գաղտնարանին։ Հաղորդակցությունն աննշան է, հազիվ շոշափելի, առավել մոտ զգայական ընկալողականությանը։
Արվեստագետի կիրառած ինտերիերի պատկերային մեթոդն առաջին հերթին ուղղված է կնոջ կերպարի բացահայտմանը։ Իսաբեկյանի ընտրած մոդելն ունի դիմահայաց դիրք, անկաշկանդ հարմարավետ կեցվածքի ատրիբուտներ, ինչպես օրինակ ներքևում խաչաձև ոտքի անմիջականությունը, սեղանին հենված աջ ձեռքը, հագի խալաթաձև երկար շապիկը։ Արտասովոր արտիստականությամբ է աչքի ընկնում իսաբեկյանական տեսունակությունը։ Առարկայական ձևերի, կնոջ կերպարի գունա-ֆակտուրային առանձնահատկությունները խորհրդավորություն են հաղորդում իրականին, յուրահատուկ դարձնում առօրեականը, հուզական ու «նոր», անկրկնելի հմայք հաղորդում ստեղծագործությանը։
Այստեղ իսաբեկյանական վրձինը հագեցնում է օդային միջավայրը խավարամշուշի պատրանքա-զգայականությամբ (ինչպես հատկապես «Պատասխան Հազկերտին կտավում»)։ Հուզականության աննախադեպ օրինակ է կանացի մերկության այս մեկնաբանումը։ Լուսա-ստվերային ամենահարուստ խաղով նկարիչը պատկերում է զգայական թրթիռ, մաշկի տաք ու սառը ողորկության շոշափելիությունը, ստեղծում նյութական-իրականի տպավորություն, ձևա- ծավալային շքեղությունը լուսավորում ու սքողում գեղանկարի զգայական պլաստիկայով։ Խորհրդավոր լույսի ջերմ տաքությամբ ու արխայիկ ժպիտով մեզ է «նայում» ուռուցիկ դիմակի կիսադեմը, հեղինակային քմահաճույքի՝ իմաստա- հոգեբանական առիթ, ուղղված դիտողի խոհին, երևակայությանը կամ որպես ակնարկ (ինչպես հայելին Վելասկեսի «Վեներայում», ձեռքերը կապված արտասվող ամուրը Ռեմբրանդտի «Դանայայում», սև կատուն Մանեի «Օլիմպիայում» և այլն) ։
Արտաքին հղումներ
Կատեգորիա:1985 նկարներ Կատեգորիա:Կանայք կտավներում Կատեգորիա:Էդուարդ Իսաբեկյան ցուցասրահի նկարներ
Ցղնա (այլ կիրառումներ)
Ցղնա, կարող է վերաբերել՝
Ցիբուլկի (այլ կիրառումներ)
Ցիբուլկի, կարող է վերաբերել՝
Չիլիի ֆուտբոլի ազգային հավաքական
Չիլիի ֆուտբոլի ազգային հավաքական, ֆուտբոլի ազգային հավաքական, որը Չիլին ներկայացնում է միջազգային մրցաշարերում։
2016 թվականի մայիսի 29-ի դրությամբ Չիլիի հավաքականը ՖԻՖԱ-ի վարկանիշային աղյուսակում զբաղեցնում է 3-րդ հորիզոնականը։
Ներկա կազմ
Չիլիի հավաքականի վերջին հանդիպման համար հրավիրվել են հետևյալ ֆուտբոլիստները (Մայիսի 27, 2016)․
Ուդունգա
Ուդունգա (Υдэнгэ гол), գետ Սելենգիսկի Բուրյաթիա մարզում, Տեմնիկ գետի ձախ վտակը։ Երկարությունը 59 կմ ։
Նկարագրություն
Գետը սկիզբ է առնում Համար-Դաբանայի գետաբերանից, Սալան (1470 մ) լեռան արևմուտքում։ Հոսում է 20 կմ արագությամբ լեռնային մասով, այնուհետև շրջվում է 90° հարավ-արևելք, ստեղծելով լեռնային ճանապարհ, բաժանելով Համբիսկի լեռնաշղթան Համար-Դաբանից։ Ճանապարհի կեսին, Տարբագատայ տարածքից, որտեղ խորհրդային տարիներին գտնվում էր անտառաարդյունաբերական տնտեսություն, հոսում է Ուդունգուշկի առաջին խոշոր վտակը։ Տեմինկոմի հետ միացման վայրում բաժանվում է երկու մասի։
Բնակելի վայրեր
19-րդ դարում գետի երկայնքով անցնում էր Ուգունդական վաճառականների ուղին։ Ուղին անցնում էր Թամչիից վերև, Տեմնիկի հովիտներով, անցնելով Ուդունին և Ուդունգուշկին, այնուհետև Միսովկա գետի երկայնքով ներքև դեպի Միսովսկ, Բայկալ լճի ափը։ 20-րդ դարում Ուդունգայի վրա գոյություն ուներ Բարատույսկի անտառարդյունաբերական տնտեսությունը։
Արտաքին հղումներ
Կատեգորիա:Ռուսաստանի գետեր
Ցենտրալնոե (այլ կիրառումներ)
Ցենտրալնոե, կարող է վերաբերել՝
Survivor (երգ)
«Survivor», ամերիկյան Destiny's Child խմբի երգ, ձայնագրվել է Survivor (2001) ալբոմում։ Երգի հեղինակներն են Բիյոնսեն, Էնթոնի Դենթը և Մեթյու Նուլզը որպես խմբի երրորդ ստուդիական ալբոմի համանուն սինգլ (2001)։
Հավաստագրումներ
!colspan="3"| Ռինգթոն
!colspan="3"| Տեսահոլովակ
Ծանոթագրություններ
Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Ցենտ (այլ կիրառումներ)
Ցենտ, կարող է վերաբերել՝
Ալեքսանդր Անյուկևիչ
Ալեքսանդր Անտոնովիչ Անյուկևիչ (Аляксандр Антонавіч Анюкевіч, ), բելառուս ֆուտբոլիստ, Գրոդնոյի «Նեման» ակումբի պաշտպան։
Ակումբային
Ալեքսանդր Անյուկևիչը Գրոդնոյի «Նեման» ակումբի սան է, 2010 թվականին սկսել է հանդես գալ թիմի հիմնական կազմում։ 2012 թվականի երկրորդ կեսին ամրապնդվել է ձախ պաշտպանի դիրքում, բայց Մաքսիմ Բիտուսի վերադառնալուց հետո տեղը զիջել է նրան։
2013 թվականի առաջին կեսին ընդգրկվել է թիմի հիմնական կազմում՝ սովորաբար խաղալով աջ պաշտպանի դիրքում, սակայն սեպտեմբերին սկսել է դուրս գալ միայն փոխարինման։ 2014 թվականի սկզբից նա խաղացել է հիմնական կազմում որպես ձախ պաշտպան, սակայն հետագայում կրկին դուրս է մնացել հիմնական կազմից և խաղադաշտ է դուրս եկել փոխարինման։
2015 թվականի հունվարին Ալեքսանդր Անյուկևիչը լքել է Գրոդնոյի ակումբը ։ Դիտումների է մասնակցել Ժոդինոյի «Տորպեդո-Բելազ» ակումբում, սակայն պայմանագիր չի կնքվել ։ Արդյունքում նա վերադարձել է «Նեման», որի հետ ստորագրել է նոր պայմանագիր նույն տարվա փետրվարին ։
Միջազգային
Խաղացել է Բելառուսի պատանեկան (մինչև 17 և մինչև 19 տարեկաններ) և երիտասարդական (մինչև 21 տարեկաններ) հավաքականներում։
Արտաքին հղումներ
Կատեգորիա:Բելառուս ֆուտբոլիստներ Կատեգորիա:Ֆուտբոլի պաշտպաններ
Ցեմա (այլ կիրառումներ)
Ցեմա, կարող է վերաբերել՝
Ինգուրի ՋրԷԿ
Ինգուրի ՀԷԿ (Ինգուր ՀԷԿ ), Կովկասի ամենախոշոր հիդրոէլեկտրոկայանն է Ինգուրի գետի վրա, Վրաստանի տարածքում, Ջվարի քաղաքի մոտակայքում։
Ինգուրի ՀԷԿ-ն իրենից ներկայացնում է ամբարտակային - ջրաթեք հիդրոէլեկտրոկայան, որի հիդրավլիկ սխեման հիմնված է Ինգուրի գետի հոսքի մի մասը Էրիսցկալի գետի ավազան տեղափոխման վրա։ Ընդհանուր 420 մետր ճնշումից 226 մետրը ստեղծվում է ամբարտակի միջոցով, իսկ մնացած 184 մետրը՝ ճնշումային ջրաթեքման միջոցով։ ՀԷԿ-ի շինությունների կազմը. ՀԷԿ-ի հզորություն 1300 ՄՎտ է, միջին տարեկան արտադրությունը՝ 4430 մլն. կՎտ/ժամ։ ՀԷԿ-ի շինության ներսում տեղադրված են հինգ հիդրոգեներատորներ ուղղահայաց ճառագայթաձև-առանցքային տուրբիններով, որոնք աշխատում են հաշվարկային 325 մետր ճնշման պայմաններում (առավելագույն ճնշումը՝ 410 մետր), առավելագույն ծախսը յուրաքանչյուր տուրբինի միջով կազմում է 90 մ³/վրկ։ Տուրբինները գործողության մեջ են դնում 260 ՄՎտ հզորությամբ հիդրոգեներատորներին ։ ՀԷԿ-ի ճնշումային կառոույցները կազմում են Ջավարի (Ինգուրի) ջրամբարը, որի ամբողջ ծավալը կազմում է 1110 մլն. մ³, իսկ օգտակար ծավալը՝ 676 մլն. մ³ :
Ինգուրի ՀԷԿ-ը գտնվում է վրաց-աբխազական հակամարտության տարածքում, այդ պատճառով էլ մինչև դրա լուծումը ՀԷԿ-ի հզորությունների օգտագործումը սահմանափակ են։ ՀԷԿ-ի կառույցները գտնվում են ինչպես Վրաստանում (ամբարտակը, ջրընդունիչը և թունելի մի մասը), այնպես էլ Աբխազիայում (թունելի մի մասը, ՀԷԿ-ի շինությունը), բացի այդ, Ինգուրի հիդրոէլեկտրական համալիրի կազմում, բացի հենց Ինգուրի ՀԷԿ-ից, նաև մտնում են չորս Անկումային ՀԷԿ-երը Էրիսցկալի գետի վրա (ՀԷԿ-I,-II,-III и -IV), որոնք գտնվում են Աբխազիայի տարածքում, այդ պատճառով էներգոհամալիրի լրիվությամբ շահագործման համար անհրաժեշտ է երկու կողմերի համագործակցությունը։
Կայանը համատեղ շահագործվում է Վրաստանի և Աբխազիայի կողմից ։ 1992 թվականին վրացական և աբխազական կողմերի միջև համաձայնություն է ձեռք բերվել Ինգուրի ՀԷԿ-ի արտադրած էլեկտրական էներգիայի բաշխման շուրջ 60% Վրաստանին, իսկ 40% Աբխազիային համամասնությամբ։
Ծանոթագրություններ
Կատեգորիա:Վրաստանի հիդրոէլեկտրակայաններ
Գեղամ Ղարիբջանյան
Գեղամ Տիրանի Ղարիբջանյան, Հայաստանի պետական գործիչ, դիվանագետ, Կատարի Պետությունում Հայաստանի Հանրապետության արտակարգ և լիազոր դեսպան։ Նախկինում՝ Իրանի Իսլամական Հանրապետությունում և Արաբական Միացյալ Էմիրություններում Հայաստանի Հանրապետության արտակարգ և լիազոր դեսպան, Հայաստանի Ազգային ժողովի գլխավոր քարտուղար-աշխատակազմի ղեկավար, Հայաստանի Հանրապետության արտաքին գործերի նախարարի տեղակալ։
Կենսագրություն
Գեղամ Տիրանի Ղարիբջանյան ծնվել է 1951 թ., հոկտեմբերի 2-ին, Երևանում, ։ 1981 թ. ամուսնացել է Աիդա Ավագյանի հետ (1958, հունվար 14, Երևան, )։ Ունեն երկու դուստր, մեկ որդի և երեք թոռ։
Դիվանագիտական աստիճանը
արտակարգ և լիազոր դեսպան
Օտար լեզուների իմացությունը
ռուսերեն, պարսկերեն, անգլերեն
Ծանոթագրություններ
Կատեգորիա:1966 ծնունդներ Կատեգորիա:Հայ դիվանագետներ Կատեգորիա:Դիվանագետներ այբբենական կարգով Կատեգորիա:ՀՀ արտակարգ և լիազոր դեսպաններ Կատեգորիա:Մխիթար Գոշի մեդալակիրներ Կատեգորիա:ՀՀ ԱԺ 1-ին գումարման պատգամավորներ Կատեգորիա:Հայ պետական գործիչներ
Սեգորբեի տաճար
Սեգորբեի Սեգորբեի տաճար (Catedral de la Asunción de la Virgen), կաթոլիկ եկեղեցի Իսպանիայի Կաստելյոն պրովինցիայի Սեգորբե քաղաքում։ Տաճարը Սեգորբա-Կաստելյոնի թեմի եկեղեցական աթոռն է։ Տաճարը 1985 թվականին ստացել է փոքր բազիլիկի կոչում ։
Պատմություն
Քաղաքի պարսպի դիմաց գտնվող եկեղեցին, որ մի ժամանակ մզկիթ է եղել, ամբողջապես վերակառուցվել է 1246 թվականին, վալենսիական գոթական ոճով և այնպես, որ այնտեղ արաբական ճարտարապետության հետք չի մնացել ։ Այս 13-րդ դարի կառույցից մնացել են միայն արևմտյան ճակատի որոշ հատվածներ, մի քանի մատուռի կամարներ, պատեր, Սանտա Բարբարայի աշտարակը, զանգակատունը և վանքը։ Տաճարը օծվել է 1534 թվականի մայիսի 7-ին և ունի միայն մեկ խաչաթև նավ։ Վերջինս չունի տրանսեպտ և գմբեթ, բայց հենարանների միջև տեղակայված են մատուռներ։ Տաճարը կամրջով կապված է հին եպիսկոպոսական պալատի հետ։
Զանգակատունն իր խոշոր տեսքով և քառակուսի պլանով սովորաբար հիշեցնում է ռոմանական ոճ։ Տաճարը կանգնած է 36 մետր բարձրության վրա։ Գոթական վանքն ունի տրապիզոնաձև պլան և երկու հարկ․ ցածր հարկ այն է, որ կառուցվել է է 14-15-րդ դարերում, իսկ մյուսը՝ 15-րդ և 16-րդ դարի սկզբներին։ Գլխավոր ճակատը թվագրվում է 1665 թվականին։
16-րդ դարում պրեսբիտերիումը վերանորոգվեց Վերածննդի ոճով։ 1530 թվականին ավելացվել է նաև բարձր խորանը, որը նախագծել է Վիսենտե Խուան Մասիպը ։ Եկեղեցին Լուիս Պլանեսի կողմից ձևավորվել է ֆրեսկոներով ։ Եկեղեցին վերանորոգվել է 1791-1795 թվականներին նեոդասական ոճով, որի արդյունքում գոթական ​​կառուցվածքը գրեթե վերացել է։ Եկեղեցու նավը երկարարեցվել է, և ավելացվել են նոր խորաններ։
Թանգարան
Տաճարի թանգարանը պարունակում է տեղական և արտասահմանյան արվեստագետների մի շարք արվեստի գործեր, որոնք պատկանում են միջազգային գոթական ոճին, 15-րդ դարի ֆլամանդական նկարչությանը, 16-րդ դարի Վալենսիայի դպրոցին։ Ներկայացված նկարիչներից են Jaume Mateu, Վիսենտե Խուան Մասիպը և նրա որդին՝ Խուանը, ինչպես նաև իտալացի Դոնատելլոն։
Արտաքին հղումներ
Կատեգորիա:Իսպանիայի տաճարներ Կատեգորիա:Իսպանիայի ճարտարապետություն Կատեգորիա:Իսպանիայի կաթոլիկ եկեղեցիներ
Թոմաս Բըրք (ատլետ)
Թոմաս Բըրք (Ատլետ) Թոմաս Էդմունդ «Թոմ» Բըրք , ամերիկացի արագավազորդ էր։ Նա 100 և 400 մետր արագավազքում առաջին օլիմպիական չեմպիոնն էր։
Կենսագրություն
Բոստոնի համալսարանի Իրավագիտության դպրոցի ուսանող Բըրքը աչքի ընկնող վազորդ էր 400 մետր և 440 յարդ վազքատարածություններում և 1895 թվականին հաղթել է Ամերիկյան համալսարանների ասոցիացիայի 440 յարդ արագավազքի մրցումներում։ 1896 թվականի Աթենքի ժամանակակից օլիմպիական առաջին խաղերի մեկնարկից առաջ նման համբավ նա չէր վայելում։ Թ. Բըրքը բազմաթիվ լավագույն արագավազորդների բացակայության պայմաններում զարմանալիորեն հաղթել է 100 մետր վազքատարածությունում։ Նա աչքի է ընկել նաև իր վազքի այն ժամանակվա համար հազվադեպ մեկնարկաձևի համար։ Այժմ այդպիսի մեկնարկաձևը վազքի մրցումներում սովորական կիրառության մեջ է։ Եզրափակչում նրա ցույց տված ժամանակը 12,0 վայրկյան էր իսկ նախապատրաստական մրցումներում ավելի լավ արդյունք է ցուցաբերել՝ 11,8 վայրկյան ։
Բըրքի գլխավոր ձեռքբերումը նույն օլիմպիական խաղերում 400 մետրը վազքատարածությունում հաղթանակի հասնելն էր։ Նախնական մրցումներում նրա ցույց տված արդյունքն էր 58.4 վայրկյան, իսկ եզրափակչի ժամանակ՝  54,2 վայրկյան։ Երկու դեպքում էլ հաղթող է ճանաչվել Բըրքը
Ավելի ուշ, իր կարիերայի ընթացքում Բըրքը մասնագիտացել է ավելի երկար մրցատարածություններում՝ նվաճելով Ամերիկայի սիրողական մարզիկների միջքոլեջային ասոցիացիայի հաղթողի կոչումը 440 և 880 յարդ մրցատարածություններում։ Ոգեշնչված լինելով 1896 թվականի Օլիմպիական խաղերում մարաթոնյան վազքի հաջողության իրողությունից, 1897 թվականին նա Բոստոնի ամենամյա մարաթոնի նախաձեռնողներից մեկն էր ։
Բըրքը հետագայում դարձել է իրավաբան, միաժաման ատլետիկայի մարզիչ և կես դրույքով լրագրող՝ թղթակցելով Բոստոն Ջորնըլ- ին և Բոստոն փոստ-ին ։
Նա հանկարծամահ է եղել  53 տարեկանում  Վինտրոպից Բոստոն երթևեկող լաստանավի վրա ։
Հետագա ընթերցանություն
Կատեգորիա:Օլիմպիական չեմպիոններ Կատեգորիա:Թեթև ատլետներ ըստ երկրի Կատեգորիա:Օլիմպիական չեմպիոններ ըստ ազգության Կատեգորիա:Ամերիկացի մարզիկներ Կատեգորիա:Ամերիկացի իրավաբաններ Կատեգորիա:Ամերիկացի լրագրողներ Կատեգորիա:Ամերիկացի սցենարիստներ
Ցեղ (այլ կիրառումներ)
Ցեղ, կարող է վերաբերել՝
Թերի Ջորջ
Թերենս Ջորջ, իռլանդացի սցենարիստ և օպերատոր է։ Նրա գործերից են «Բռնցքամարտիկը», «Հոր անունից»,  «Անհանգստություն» ֆիլմերը։ Նա երկու անգամ «Լավագույն սցենար» անվանակարգում նոմինացվել է  Օսկար մրցանակաբաշխությանը (1993, «Հոր անունից», 2004, «Ռվանդա հյուրանոց»)։  2012 թվականի փետրվարի 26-ին, «Լավագույն կարճամետրաժ ֆիլմ» անվանակարգում նա արժանացել է Օսկար մրցանակի։
Կենսագրություն
1975 թվականին նա զինված անդամների հետ էր, երբ բրիտանացի զինվորները կանգնեցրին նրանց. չնայած Ջորջը պնդում էր, որ նա հրազեն չուներ։ Բոլորը ձերբակալվեցին և նա ազատազրկվեց վեց տարով՝ «Լոնգ Քեշ» բանտում։ Մնացած բանտարկյալները, այդ թվում նաև Ջերրի Ադամսը և Պացի Օհարան և մեկ այլ երրորդ անձ մահացան 1981 թվականին հացադուլից։ Նա ազատվեց 1988 թվականին՝ լավ պահվածքի համար։
Հաճախել է «Քուինս Բելֆասթ» համալսարան։ 1981 թվականին, Ջորջը, կնոջ՝ Ռիտայի (Մարգարեթ Հիգգինս) և նրանց նորածին աղջկա՝ Ուրլախի հետ տեղափոխվել են Նյու Յորք : Ջորջի կինը և աղջիկը, ավելի ուշ դառնում են ԱՄՆ քաղաքացիներ, բայց Ջորջը կանգնում է տեղահանության խնդրի առաջ։ Վերջապես, իռլանդա-ամերիկյան աջակիցների շնորհիվ, կարողանում է ստանալ «O» վիզա։ Ամերիկայում նրանք ունենում են որդի՝ որին անվանում են Սիմուս։
Հաթհա յոգա
Հատհա յոգայի պրակտիկան պարունակում է շատկարմաս, ասանաս, բանդաս, մուրդաս ինչպես նաև պրանայամա տարրերը։ Բոլոր պրակտիկաներում առկա են գիտակցության հետ աշխատանքներ (ուշադրության կենտրոնացում) ։
Թերի Ջորջ
Կենսագրություն
1985 թվականին, նա արեց իր նորամուտը, որպես «The Tunnel»-ի դրամատուրգ. ֆիլմը նկարահանված էր իրական փաստերի հիման վրա՝ փախուստ «Long Kesh» բանտից՝ 1976: 1986 թվականին ամերիկացի լրագրող Շաննա Ալեքսանդրի հետ սկսել է ուսումնասիրել «Pizza Conection» ոչ գեղարվեստական գիրքը ։
Հաթհա յոգա
Պատմություն
Գոյություն ունեն մի քանի լեգենդներ, որտեղ ասվում է, որ հատհա յոգայի ուսուցումը փոխանցվել է Շիվայի մարդկանց ։
Թերի Ջորջ
Կենսագրություն
1993 թվականին նա արեց իր նորամուտը որպես սցենարիստ, ռեժիսորի օգնական՝ «Հանուն հոր» ֆիլմում, մասնակցությամբ Դանիել Դեյ-Լևիսի և համահեղինակ՝ Ջիմ Շերիդանի։ Ֆիլմը նոմինացված է եղել Կինոակադեմիայի յոթ անվանակարգերում՝ ներառյալ որպես լավագույն սցենար։ Նա «Some mother’s son» ֆիլմի սցենարիստ է, որտեղ խաղացել են Հելեն Միրենը և Ֆիոնուլա Ֆլանագենը, որի համար նա 1996 թվականին արժանացել է Եվրոպայի լավագույն երիրտասարդ ռեժիսոր տիտղոսին։ 2000-2004 թվականներին նա եղել է CBS հեռուստաընկերության «The District» հեռուստասերիալի համահեղինաը և ռեժիսորը, դերասանությամբ՝ Դավիդ Օհարայի, Լինն Թհիգպենի։ 2002 թվականին նա Բիլլի Րայի հետ ստացել է դրամաշնորհ՝ «Երկրորդ Աշխարհամարտը» դրամայի համար։ 2004 թվականին նա ստացել է երկրորդ Օսկարը 2004 թվականին՝ «Հյուրանոց Ռուանդա» ֆիլմի համար։ Ֆիլմը ստացել է  երեք Օսկար, այդ թվում նաև  լավագույն սցենար անվանակարգում։
Հաթհա յոգա
Պատմություն
Ժամանակակից գիտնականները հատհա յոգայի առաջացումը կապում են Մացյենդրանատի և նրա աշակերտը Գորայքշանաթի հետ, ովքեր այն հիմնադրել են X-XI դարերում, Նաթի յոգիկ ավանդույթներով։ Գորայշանաթին համակարգեց իր ժամանակների գիտելիքները կապված մարմնի և գիտակցության հետ, ինչպես նաև նրան ավելացրեց տանտրիկ տարրեր։ Նա համարվում է հատհա յոգայի տարբեր ուղղությունների հիմնադիրը։
Թերի Ջորջ
Կենսագրություն
Սցենարիստ Վիլիամ Մունահամի և երգահան Վան Մորիսոնի հետ Ջորջը նոմինացված էր «Honoring Irish Writing in Film» մրցանակաբաշխությանը։ Ավելի ուշ նա նկարահանեց «Reservation Road» ֆիլմը, որի գլխավոր դերասաններն էին Հոաքին Ֆենիքսը, Ջենիֆեր Քոննելը, Մարկ Ռուֆալոն և Միրա Սորվինոն։ 2010 թվականին Ջորջը գրեց և նկարահանեց կարճամետրաժ «The Shore» ֆիլմը։ Նրա դուստր Ուրլահը նկարահանեց ֆիլմ, որը տևեց մոտ վեց օր, և նկարահանվեց  հենց իրենց տանը՝ հարավային Իռլանդիայում։ 2012 թվականի փետրվարի 26-ին ֆիլմը արժանացավ Օսկարի՝ լավագույն կարճամետրաժ ֆիլմ անվանակարգում ։ 2012 թվականին Ջորջը գրեց և նկարահանեց մի առանձնահատուկ ֆիլմ է՝ Whole Lotta Sole: 2016 թվականին Ջորջը նկարահանեց ամերիկահայ բարերար Քըրք Քըրքորյանի նախաձեռնությամբ նկարահանեց Հայոց ցեղասպանության մասին պատմող «Խոստում »  ֆիլմը, որտեղ հանդես են եկել Օսկար Այզեկը  Շառլոտ լը Բոնը, Ջեյմս Քրոմվելը, Ժան Ռենոն, Շորե Ագդաշլուն և Անժելա Սարաֆյանը ։
Հաթհա յոգա
Պատմություն
Հատհա յոգան արագ տարածվել է XVII-XVIII դարերում։
Թերի Ջորջ
Արտաքին հղումներ
Կատեգորիա:Իռլանդացի սցենարիստներ Կատեգորիա:Օսկարակիրներ
Հաթհա յոգա
Պրակտիկա
Հաթհա յոգան մարմնի վրա ազդելու ֆիզիկական միջոցներով ձեռք բերված հոգեֆիզիկական ներդաշնակության վարդապետություն է (դիետա, շնչառություն, շատկարմաներ, ասանաներ,) և ունի հոգևոր նշանակություն (մեդիտացիաներ և ուշադրության կենտրոնացում՝ ասանաների և պրանայաների կատարման ժամանակ)։
Հաթհա յոգայի պրակտիկայում ձեռք բերված նպատակները շատ բազմազան են։ Այն կարող է լինել ինչպես լավ առողջություն, այնպես էլ երկարակեցության ինքնության գիտակցում և նույնիսկ լուսավորություն ու ազատություն (Սամադի) ։
Հաթհա յոգան սովորեցնում է գիտակցաբար և ուշադիր վերաբերվել առողջությանը, սովորեցնում է մարմնի և մտքի արտաքին և ներքին մաքրության կիրառումը։
Ծանոթագրություններ
Կատեգորիա:Յոգա
Ցել (այլ կիրառումներ)
Ցել, կարող է վերաբերել՝
Միրիամ Բաղդասարյան
Մանե-Միրիամ Բաղդասարյան (Miriam Baghdassarian, ), կանադահայ երգչուհի-երգահան։ Հայտնի է դարձել 2018 թվականին՝ «Կանադայի ձայնը» (La Voix) հեռուստատեսային նախագծին մասնակցելուց հետո։
Կենսագրություն
Միրիամ Բաղդասարյանը ծնվել է Մոնրեալում։ Մայրը հայուհի է ։